Del Rosario Christian Institute Aralin 9 Pangngalan # D R C i l e a r n
Del Rosario Christian Institute Unawain Ang Regalo Malungkot si Angelo habang siya'y naglalakad patungo sa bahay ng mga kaibigan. Hindi niya kasi natanggap ang gusto niyang regalo kahapon sa kanyang kaarawan. Inaasahan niyang makatatanggap siya ng isang magarang bola ng basketbol. Maya-maya'y kasabay na niya ang kaibigang si John at James. Matagal na silang magkakaibigan. Madalas silang nagpupunta sa tabing ilog para mamingwit ng isda, o di kaya'y magpalipad ng saranggola. "Huwag ka nang malungkot, Angelo. Tinanong mo ba ang Mama at Papa mo kung bakit hindi ka ibinili ng bola? tanong ni John sa malungkot na kaibigan. "Hindi. Pero dapat naman laruan ang ibinigay nila diba? Alam naman nilang mahilig akong maglaro eh," tugon ni Angelo. # D R C i l e a r n
Del Rosario Christian Institute Maya-maya'y nakakita sina Angelo ng batang babae, kasama ang kanyang lolo. Naupo ang mag-lolo sa tabi ng ilog. May dalang maliit na supot ang lolo na naglalaman ng saging, tubig, at puto. Inilabas niya ang mga ito sabay sabi sa apo, "Maligayang kaarawan, Mina. Tayo'y magpasalamat sa Diyos para sa iyong kaarawan. Pasensya ka na at ito lang ang maihahanda ko sa kaarawan mo." "Salamat po, lolo. Huwag po kayong mag-alala at masaya na po ako sa araw na ito kahit ito lang ang handa ko. Ang mahalaga, may regalo akong natanggap mula sa iyo," tugon ni Mina. # D R C i l e a r n
Del Rosario Christian Institute "Ha? Ano iyon, apo? tanong ng lolo. "Eh di ikaw, lolo! Ikaw na lang kasama ko sa araw-araw. Salamat po sa pag-aalaga mo sa akin," ang tugon ng batang si Mina. Hindi makaimik si Angelo sa mga narinig niya. Maya- maya'y nagyaya na siyang umuwi. "Bakit? Ang aga pa eh," sabi ni John kay Angelo. Pagdating ni Angelo sa bahay, niyapos niya ang kanyang mga magulan at nagpasalamat sa lahat ng kanilang pagmamahal. Naisip ni Angelo na walang pinakamahalagang regalo sa kanya kundi ang pagmamahal ng kanyang mga magulang sa kanya. # D R C i l e a r n
Del Rosario Christian Institute "Talasalitaan Palawakin Natin 1. 2. 3. 4. 5. regalo - anumang inihandog mahalaga - importante yapos - yakap imik - kibo tugon - sagot Pag-aralan Pangngalan Ang pangngalan ay salitang tumutukoy sa ngalan ng tao, hayop, bagay, pook at pangyayari. Tao Hayop Bagay Pook Pangyayari lolo isda bola hardin kaarawan Angelo baka saging Luneta Buwan ng Wika Narito pa ang mga halimbawa ng pangngalan. Tao Hayop Bagay Pook Pangyayari nanay aso lapis bayan kaarawan guro pusa gunting paaralan kasalan Nelia daga tinapay lungsod pagdiriwang Boyet pagong bag ilog handaan tindera paruparo cellphone Maynila kainan # D R C i l e a r n
Del Rosario Christian Institute Kayang-Kaya Ko A. Basahin ang mga salita at isulat sa iyong kwaderno ang pangngalan sa bawat pangkat ng mga salita. 1. payat malayo mata 2. tumahi damit maganda 3. pula mataas bandila 4. malinis punas katulong 5. mabait Bb. Cruz magalang B. Basahin at hanapin ang mga pangngalan sa bawat pangungusap. Isulat ang iyong sagot sa kwaderno. 1. Hayun ang paaralan. 2. Mabango ang bulaklak. 3. Dumating na si Tatay. 4. Ang manga ay matamis. 5. Malayo ang bukid. C. Isulat sa iyong kwaderno ang pangngalan ng nasa larawan. 1. 2. 3. 4. 5. 6. # D R C i l e a r n
Del Rosario Christian Institute D. Magbigay ng mga halimbawa ng pangngalan. Isulat ang sagot sa iyong kwaderno. 1. tao 2. hayop 3. bagay Pahalagahan "At higit sa lahat, magmahalan kayo, dahil ito ang magdudulot ng tunay na pagkakaisa" Colosas 3:14 Ang mga magulang ay pawang nagsisikap upang itaguyod ang isang pamiya. Sila ay nagsisikap upang matugunan ang pangangailangan ng buong pamilya sa araw-araw. Bigyan sila ng halaga. Pasalamatan ng Diyos sa buhay ng iyong mga magulang. # D R C i l e a r n